title: 2007/801/ΕΚ: Απόφαση του Συμβουλίου, της 6ης Δεκεμβρίου 2007 , σχετικά με την πλήρη εφαρμογή των διατάξεων του κεκτημένου του Σένγκεν στην Τσεχική Δημοκρατία, τη Δημοκρατία της Εσθονίας, τη Δημοκρατία της Λεττονίας, τη Δημοκρατία της Λιθουανίας, τη Δημοκρατία της Ουγγαρίας, τη Δημοκρατία της Μάλτας, τη Δημοκρατία της Πολωνίας, τη Δημοκρατία της Σλοβενίας και τη Σλοβακική Δημοκρατία

text:
               8.12.2007

               EL

               Επίσημη Εφημερίδα της Ευρωπαϊκής Ένωσης

               L 323/34

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 6ης Δεκεμβρίου 2007
   σχετικά με την πλήρη εφαρμογή των διατάξεων του κεκτημένου του Σένγκεν στην Τσεχική Δημοκρατία, τη Δημοκρατία της Εσθονίας, τη Δημοκρατία της Λεττονίας, τη Δημοκρατία της Λιθουανίας, τη Δημοκρατία της Ουγγαρίας, τη Δημοκρατία της Μάλτας, τη Δημοκρατία της Πολωνίας, τη Δημοκρατία της Σλοβενίας και τη Σλοβακική Δημοκρατία
   (2007/801/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   την πράξη προσχώρησης του 2003, και ιδίως το άρθρο 3 παράγραφος 2,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Σύμφωνα με το άρθρο 3 παράγραφος 2 της πράξης προσχώρησης του 2003, οι διατάξεις του κεκτημένου του Σένγκεν οι οποίες δεν αναφέρονται στο παράρτημα Ι της εν λόγω πράξης, εφαρμόζονται σε νέο κράτος μέλος υπό την έννοια της ανωτέρω πράξης μόνον δυνάμει σχετικής απόφασης του Συμβουλίου, αφού εξακριβωθεί ότι πληρούνται οι απαιτούμενοι όροι για την εφαρμογή του εν λόγω κεκτημένου.

               (2)

               Το Συμβούλιο, έχοντας εξακριβώσει ότι οι απαιτούμενες προϋποθέσεις για την εφαρμογή του μέρους του κεκτημένου Σένγκεν που αφορά την προστασία των δεδομένων έχουν πληρωθεί στην Τσεχική Δημοκρατία, τη Δημοκρατία της Εσθονίας, τη Δημοκρατία της Λεττονίας, τη Δημοκρατία της Λιθουανίας, τη Δημοκρατία της Ουγγαρίας, τη Δημοκρατία της Μάλτας, τη Δημοκρατία της Πολωνίας, τη Δημοκρατία της Σλοβενίας και τη Σλοβακική Δημοκρατία (εφεξής «τα ενδιαφερόμενα κράτη μέλη»), κατέστησε δυνατή την εφαρμογή των διατάξεων του κεκτημένου του Σένγκεν που αφορούν το σύστημα πληροφοριών Σένγκεν στα οικεία κράτη μέλη από την 1η Σεπτεμβρίου 2007.

               (3)

               Το Συμβούλιο έχει πλέον εξακριβώσει, σύμφωνα με τις εφαρμοστέες διαδικασίες της αξιολόγησης Σένγκεν, όπως εκτίθενται στην απόφαση της εκτελεστικής επιτροπής της 16ης Σεπτεμβρίου 1998 για την αξιολόγηση και εφαρμογή του Σένγκεν (SCH/Com-ex(98) 26 def.) (2), ότι τα ενδιαφερόμενα κράτη μέλη πληρούν τους απαιτούμενους όρους για την εφαρμογή του κεκτημένου του Σένγκεν σε όλους τους υπόλοιπους τομείς του κεκτημένου του Σένγκεν, ήτοι τα αεροδρόμια, τα χερσαία σύνορα, την αστυνομική συνεργασία, το σύστημα πληροφοριών Σένγκεν, τα θαλάσσια σύνορα και τις θεωρήσεις.

               (4)

               Στις 8 Νοεμβρίου 2007, το Συμβούλιο κατέληξε στο συμπέρασμα ότι τα ενδιαφερόμενα κράτη μέλη πληρούν τους όρους σε καθένα από τους αναφερόμενους τομείς.

               (5)

               Δύναται να οριστούν ημερομηνίες για την πλήρη εφαρμογή του κεκτημένου του Σένγκεν στα εν λόγω κράτη μέλη, οι οποίες θα σηματοδοτούν την κατάργηση των ελέγχων των προσώπων στα εσωτερικά σύνορα με τα εν λόγω κράτη μέλη.

               (6)

               Από την ενωρίτερη μεταξύ των εν λόγω ημερομηνιών, θα πρέπει να αρθούν οι περιορισμοί όσον αφορά τη χρήση του συστήματος πληροφοριών Σένγκεν που προβλέπονται στην απόφαση 2007/471/ΕΚ του Συμβουλίου, της 12ης Ιουνίου 2007, σχετικά με την εφαρμογή των διατάξεων του κεκτημένου του Σένγκεν όσον αφορά το σύστημα πληροφοριών Σένγκεν στη Δημοκρατία της Τσεχίας, τη Δημοκρατία της Εσθονίας, τη Δημοκρατία της Λεττονίας, τη Δημοκρατία της Λιθουανίας, τη Δημοκρατία της Ουγγαρίας, τη Δημοκρατία της Μάλτας, τη Δημοκρατία της Πολωνίας, τη Δημοκρατία της Σλοβενίας και τη Σλοβακική Δημοκρατία (3).

               (7)

               Για να μην καταστεί δυσχερέστερη λόγω της διεύρυνσης του χώρου Σένγκεν η διακίνηση ορισμένων κατηγοριών προσώπων εντός του χώρου αυτού, θα πρέπει να διατηρηθεί η διευκόλυνση που παρέχεται δυνάμει της απόφασης αριθ. 895/2006/ΕΚ (4) σε υπηκόους τρίτων χωρών που έχουν στην κατοχή τους εθνική θεώρηση σύντομης διαμονής χορηγηθείσα από ένα ενδιαφερόμενο κράτος μέλος προς το σκοπό της διέλευσης από το έδαφος άλλων ενδιαφερόμενων κρατών μελών. Συνεπώς, ορισμένες διατάξεις της εν λόγω απόφασης θα πρέπει να εξακολουθήσουν να ισχύουν για περιορισμένη μεταβατική περίοδο.

               (8)

               Σύμφωνα με το άρθρο 3 παράγραφος 2 δεύτερο εδάφιο της πράξης προσχώρησης του 2003 και ως συνέπεια της μερικής εφαρμογής του κεκτημένου του Σένγκεν από το Ηνωμένο Βασίλειο της Μεγάλης Βρετανίας και της Βόρειας Ιρλανδίας που προβλέπεται στην απόφαση 2004/926/ΕΚ του Συμβουλίου, της 22ας Δεκεμβρίου 2004, σχετικά με τη θέση σε εφαρμογή του κεκτημένου του Σένγκεν από το Ηνωμένο Βασίλειο της Μεγάλης Βρετανίας και της Βόρειας Ιρλανδίας (5), και ιδίως το άρθρο 1 πρώτο εδάφιο, θα εφαρμόζεται στις σχέσεις των ενδιαφερόμενων κρατών μελών με το Ηνωμένο Βασίλειο της Μεγάλης Βρετανίας και της Βόρειας Ιρλανδίας μέρος μόνον των διατάξεων του κεκτημένου του Σένγκεν που ισχύουν στα ενδιαφερόμενα κράτη μέλη στις σχέσεις τους με τα κράτη μέλη τα οποία εφαρμόζουν πλήρως το κεκτημένο του Σένγκεν.

               (9)

               Όσον αφορά την Ισλανδία και τη Νορβηγία, η παρούσα απόφαση συνιστά ανάπτυξη των διατάξεων του κεκτημένου του Σένγκεν, υπό την έννοια της συμφωνίας που συνήφθη από το Συμβούλιο της Ευρωπαϊκής Ένωσης και από τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των εν λόγω χωρών προς τη θέση σε ισχύ, την εφαρμογή και την περαιτέρω ανάπτυξη του κεκτημένου Σένγκεν, που υπάγεται στον τομέα που αναφέρεται στο άρθρο 1 σημεία Β, Γ, Δ, ΣΤ και Η της απόφασης 1999/437/ΕΚ του Συμβουλίου (6) σχετικά με ορισμένες λεπτομέρειες εφαρμογής της εν λόγω συμφωνίας,

         ΑΠΟΦΑΣΙΖΕΙ:
   Άρθρο 1
   1.   Οι διατάξεις του κεκτημένου του Σένγκεν, ως έχουν στο παράρτημα Ι, εφαρμόζονται στα ενδιαφερόμενα κράτη μέλη μεταξύ τους και στις σχέσεις τους με το Βασίλειο του Βελγίου, το Βασίλειο της Δανίας, την Ομοσπονδιακή Δημοκρατία της Γερμανίας, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιταλική Δημοκρατία, το Μεγάλο Δουκάτο του Λουξεμβούργου, το Βασίλειο των Κάτω Χωρών, τη Δημοκρατία της Αυστρίας, την Πορτογαλική Δημοκρατία, τη Δημοκρατία της Φινλανδίας και το Βασίλειο της Σουηδίας, καθώς και με τη Δημοκρατία της Ισλανδίας και το Βασίλειο της Νορβηγίας από τις 21 Δεκεμβρίου 2007.
   Κατά το βαθμό που διέπουν την κατάργηση των ελέγχων των προσώπων στα εσωτερικά σύνορα, οι διατάξεις αυτές θα εφαρμοστούν στα αεροδρόμια από τις 30 Μαρτίου 2008.
   Όλοι περιορισμοί για τη χρήση του συστήματος πληροφοριών Σένγκεν από τα σχετικά κράτη μέλη αίρονται από τις 21 Δεκεμβρίου 2007.
   2.   Οι διατάξεις του κεκτημένου του Σένγκεν, ως έχουν στο παράρτημα ΙΙ, εφαρμόζονται στα ενδιαφερόμενα κράτη μέλη στις σχέσεις τους με το Ηνωμένο Βασίλειο της Μεγάλης Βρετανίας και της Βόρειας Ιρλανδίας από τις 21 Δεκεμβρίου 2007.
   Άρθρο 2
   Παραμένουν σε ισχύ, έως τις 30 Ιουνίου 2008 και για τη διάρκεια ισχύος τους, οι εθνικές θεωρήσεις σύντομης διαμονής που έχουν χορηγηθεί πριν από τις 21 Δεκεμβρίου 2007 προς το σκοπό της διέλευσης από το έδαφος άλλων ενδιαφερόμενων κρατών μελών στο βαθμό που αναγνωρίζουν τις εν λόγω θεωρήσεις προς το σκοπό της διέλευσης δυνάμει της απόφασης αριθ. 895/2006/ΕΚ. Εφαρμόζονται οι προϋποθέσεις που ορίζονται στην εν λόγω απόφαση.
   Άρθρο 3
   Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.

      Βρυξέλλες, 6 Δεκεμβρίου 2007.

            Για το Συμβούλιο

            Ο Πρόεδρος

         A. COSTA

      (1)  Γνώμη που διατυπώθηκε στις 15 Νοεμβρίου 2007 (δεν έχει ακόμα δημοσιευθεί στην Επίσημη Εφημερίδα).

      (2)  EE L 239 της 22.9.2000, σ. 138.

      (3)  ΕΕ L 179 της 7.7.2007, σ. 46.

      (4)  Απόφαση αριθ. 895/2006/ΕΚ του Ευρωπαϊκού Κοινοβουλίου και του Συμβουλίου, της 14ης Ιουνίου 2006, για τη θέσπιση απλουστευμένου καθεστώτος για τον έλεγχο των προσώπων στα εξωτερικά σύνορα βασιζόμενου στη μονομερή αναγνώριση από την Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία, ορισμένων εγγράφων ως ισοδυνάμων με τις εθνικές τους θεωρήσεις προς το σκοπό της διέλευσης από το έδαφός τους (ΕΕ L 167 της 20.6.2006, σ. 1).

      (5)  EE L 395 της 31.12.2004, σ. 70.

      (6)  EE L 176 της 10.7.1999, σ. 31.

      ΠΑΡΑΡΤΗΜΑ Ι
      Κατάλογος των διατάξεων του κεκτημένου του Σένγκεν κατά την έννοια του άρθρου 3 παράγραφος 2 της πράξης προσχώρησης του 2003 που θα καταστούν εφαρμοστέες στα ενδιαφερόμενα κράτη μέλη στις σχέσεις τους με τα κράτη μέλη που εφαρμόζουν πλήρως το κεκτημένο του Σένγκεν καθώς και με την Ισλανδία και τη Νορβηγία

                  1.

                  Όσον αφορά τις διατάξεις της σύμβασης Σένγκεν:
                  άρθρο 1 στο βαθμό που αφορά τις διατάξεις της παρούσας παραγράφου, άρθρα 9-12, άρθρα 14-25 πλην του άρθρου 19 παράγραφος 2, άρθρα 40-43 και άρθρα 126-130 κατά το βαθμό που συνδέονται με διατάξεις της παρούσας παραγράφου, της σύμβασης Σένγκεν, όπως τροποποιήθηκε με ορισμένες πράξεις που απαριθμούνται στο σημείο 2 στοιχείο γ) κατωτέρω.

                  2.

                  Άλλες διατάξεις:

                              α)

                              οι ακόλουθες διατάξεις των συμφωνιών προσχώρησης στη σύμβαση που υπεγράφη στις 19 Ιουνίου 1990 για την εφαρμογή της συμφωνίας του Σένγκεν της 14ης Ιουνίου 1985 για τη σταδιακή κατάργηση των ελέγχων στα κοινά σύνορα, τις τελικές τους πράξεις και τις σχετικές δηλώσεις:

                                          —

                                          συμφωνία που υπεγράφη στις 27 Νοεμβρίου 1990 για την προσχώρηση της Ιταλικής Δημοκρατίας: άρθρο 2, άρθρο 3 και κοινή δήλωση για τα άρθρα 2 και 3 της συμφωνίας προσχώρησης της Ιταλικής Δημοκρατίας στη σύμβαση εφαρμογής της συμφωνίας του Σένγκεν της 14ης Ιουνίου 1985,

                                          —

                                          συμφωνία που υπεγράφη στις 25 Ιουνίου 1991 για την προσχώρηση του Βασιλείου της Ισπανίας: άρθρο 2 και άρθρο 3,

                                          —

                                          συμφωνία που υπεγράφη στις 25 Ιουνίου 1991 για την προσχώρηση της Πορτογαλικής Δημοκρατίας: άρθρο 2, άρθρο 3 και δήλωση 1 του μέρους ΙΙΙ της τελικής πράξης,

                                          —

                                          συμφωνία που υπεγράφη στις 6 Νοεμβρίου 1992 για την προσχώρηση της Ελληνικής Δημοκρατίας: άρθρο 2,

                                          —

                                          συμφωνία που υπεγράφη στις 28 Απριλίου 1995 για την προσχώρηση της Δημοκρατίας της Αυστρίας: άρθρο 2 και άρθρο 3,

                                          —

                                          συμφωνία που υπεγράφη στις 19 Δεκεμβρίου 1996 για την προσχώρηση του Βασιλείου της Δανίας: άρθρο 2 και άρθρο 3,

                                          —

                                          συμφωνία που υπεγράφη στις 19 Δεκεμβρίου 1996 για την προσχώρηση της Δημοκρατίας της Φινλανδίας: άρθρο 2 και άρθρο 3,

                                          —

                                          συμφωνία που υπεγράφη στις 19 Δεκεμβρίου 1996 για την προσχώρηση του Βασιλείου της Σουηδίας: άρθρο 2 και άρθρο 3·

                              β)

                              οι ακόλουθες αποφάσεις της εκτελεστικής επιτροπής που συνεστήθη με τη σύμβαση Σένγκεν:

                                          —

                                          απόφαση της εκτελεστικής επιτροπής της 14ης Δεκεμβρίου 1993 σχετικά με την παράταση της ενιαίας θεώρησης (SCH/Com-ex (93) 21),

                                          —

                                          απόφαση της εκτελεστικής επιτροπής της 14ης Δεκεμβρίου 1993 σχετικά με τις κοινές αρχές για την ακύρωση, την ανάκληση ή τη μείωση της διάρκειας ισχύος της ενιαίας θεώρησης (SCH/Com-ex (93) 24),

                                          —

                                          απόφαση της εκτελεστικής επιτροπής της 21ης Νοεμβρίου 1994 σχετικά με την καθιέρωση αυτοματοποιημένης διαδικασίας για τη διαβούλευση με τις κεντρικές αρχές όπως προβλέπεται στο άρθρο 17 παράγραφος 2 της σύμβασης (SCH/Com-ex (94) 15 rev.),

                                          —

                                          απόφαση της εκτελεστικής επιτροπής της 22ας Δεκεμβρίου 1994 σχετικά με την ανταλλαγή στατιστικών πληροφοριών για τη χορήγηση θεωρήσεων (SCH/Com-ex (94) 25),

                                          —

                                          απόφαση της εκτελεστικής επιτροπής της 5ης Μαΐου 1995 σχετικά με την κοινή πολιτική θεωρήσεων· απόφαση που περιλαμβάνεται στα πρακτικά της συνόδου της εκτελεστικής επιτροπής η οποία πραγματοποιήθηκε στις Βρυξέλλες στις 28 Απριλίου 1995 (SCH/Com-ex (95) PV 1 rev.),

                                          —

                                          απόφαση της εκτελεστικής επιτροπής της 27ης Ιουνίου 1996 σχετικά με τη χορήγηση θεώρησης Σένγκεν σε συνδυασμό με το άρθρο 30 παράγραφος 1 στοιχείο α) της σύμβασης εφαρμογής της συμφωνίας του Σένγκεν (SCH/Com-ex (96) 13 rev. 1),

                                          —

                                          απόφαση της εκτελεστικής επιτροπής της 15ης Δεκεμβρίου 1997 σχετικά με τις κατευθυντήριες γραμμές για αποδεικτικά στοιχεία και ενδείξεις στο πλαίσιο των συμφωνιών επανεισδοχής μεταξύ κρατών Σένγκεν (SCH/Com-ex (97) 39 rev.),

                                          —

                                          απόφαση της εκτελεστικής επιτροπής της 21ης Απριλίου 1998 σχετικά με την επιτόπου ανταλλαγή στατιστικών στοιχείων για τη χορήγηση θεωρήσεων (SCH/Com-ex (98) 12),

                                          —

                                          απόφαση της εκτελεστικής επιτροπής της 23ης Ιουνίου 1998 σχετικά με τα μέτρα που θα ληφθούν έναντι των κρατών τα οποία θέτουν προβλήματα σε θέματα χορήγησης εγγράφων για την απομάκρυνση από το χώρο Σένγκεν (SCH/Com-ex (98) 18 rev.),

                                          —

                                          απόφαση της εκτελεστικής επιτροπής της 23ης Ιουνίου 1998 σχετικά με τους τίτλους διαμονής του Μονακό (SCH/Com-ex (98) 19),

                                          —

                                          απόφαση της εκτελεστικής επιτροπής της 23ης Ιουνίου 1998 σχετικά με την απόθεση σφραγίδας στα διαβατήρια των αιτούντων θεώρηση (SCH/Com-ex (98) 21),

                                          —

                                          απόφαση της εκτελεστικής επιτροπής της 23ης Ιουνίου 1998 σχετικά με τη γενική ρήτρα που καλύπτει το σύνολο του τεχνικού κεκτημένου Σένγκεν (SCH/Com-ex (98) 29 rev.),

                                          —

                                          απόφαση της εκτελεστικής επιτροπής της 16ης Δεκεμβρίου 1998 σχετικά με το εγχειρίδιο διασυνοριακής αστυνομικής συνεργασίας (SCH/Com-ex (98) 52),

                                          —

                                          απόφαση της εκτελεστικής επιτροπής της 16ης Δεκεμβρίου 1998 σχετικά με την κατάρτιση εγχειριδίου εγγράφων τα οποία επιδέχονται θεώρηση (SCH/Com-ex (98) 56),

                                          —

                                          απόφαση της εκτελεστικής επιτροπής της 28ης Απριλίου 1999 σχετικά με τις οριστικές εκδόσεις του κοινού εγχειριδίου και της κοινής προξενικής εγκυκλίου (SCH/Com-ex (99) 13), κατά το βαθμό που συνδέεται με τις διατάξεις της κοινής προξενικής εγκυκλίου που δεν έχουν καταστεί ήδη εφαρμοστέες δυνάμει της πράξης προσχώρησης του 2003,

                                          —

                                          απόφαση της εκτελεστικής επιτροπής της 28ης Απριλίου 1999 σχετικά με την κατάρτιση εγχειριδίου εγγράφων τα οποία επιδέχονται θεώρηση (SCH/Com-ex (99) 14)·

                              γ)

                              οι ακόλουθες πράξεις:

                                          —

                                          απόφαση 2000/645/ΕΚ του Συμβουλίου, της 17ης Οκτωβρίου 2000, για τη διόρθωση του κεκτημένου του Σένγκεν ως έχει στην απόφαση SCH/Com-ex (94) αναθ. 15 της εκτελεστικής επιτροπής του Σένγκεν (ΕΕ L 272 της 25.10.2000, σ. 24). Απόφαση όπως τροποποιήθηκε με την απόφαση 2003/330/ΕΚ (ΕΕ L 116 της 13.5.2003, σ. 22),

                                          —

                                          κανονισμός (ΕΚ) αριθ. 1091/2001 του Συμβουλίου, της 28ης Μαΐου 2001, σχετικά με την ελεύθερη κυκλοφορία με θεώρηση για διαμονή μακράς διαρκείας (ΕΕ L 150 της 6.6.2001, σ. 4),

                                          —

                                          απόφαση 2001/420/ΕΚ του Συμβουλίου, της 28ης Μαΐου 2001, σχετικά με την προσαρμογή των τμημάτων V και VI του παραρτήματος 13 της κοινής προξενικής εγκυκλίου καθώς και του παραρτήματος 6α του κοινού εγχειριδίου για τις περιπτώσεις χορήγησης θεώρησης για διαμονή μακράς διαρκείας που ισχύει συγχρόνως και ως θεώρηση βραχείας διαμονής (ΕΕ L 150 της 6.6.2001, σ. 47), κατά το βαθμό που συνδέεται με την κοινή προξενική εγκύκλιο,

                                          —

                                          οδηγία 2001/40/ΕΚ του Συμβουλίου, της 28ης Μαΐου 2001, σχετικά με την αμοιβαία αναγνώριση αποφάσεων απομάκρυνσης υπηκόων τρίτων χωρών (ΕΕ L 149 της 2.6.2001, σ. 34) και απόφαση 2004/191/ΕΚ του Συμβουλίου, της 23ης Φεβρουαρίου 2004, σχετικά με τη θέσπιση των κριτηρίων και των πρακτικών λεπτομερειών εφαρμογής για την αντιστάθμιση των οικονομικών ανισορροπιών που προκύπτουν από την εφαρμογή της οδηγίας 2001/40/ΕΚ σχετικά με την αμοιβαία αναγνώριση αποφάσεων απομάκρυνσης υπηκόων τρίτων χωρών (ΕΕ L 60 της 27.2.2004, σ. 55),

                                          —

                                          απόφαση 2002/44/ΕΚ του Συμβουλίου, της 20ής Δεκεμβρίου 2001, για την τροποποίηση του μέρους VII και του παραρτήματος 12 της κοινής προξενικής εγκυκλίου καθώς και του παραρτήματος 14α του κοινού εγχειριδίου (ΕΕ L 20 της 23.1.2002, σ. 5), κατά το βαθμό που συνδέεται με την κοινή προξενική εγκύκλιο,

                                          —

                                          απόφαση 2002/354/ΕΚ του Συμβουλίου, της 25ης Απριλίου 2002, σχετικά με την προσαρμογή του μέρους III και τη δημιουργία παραρτήματος 16 της κοινής προξενικής εγκυκλίου (ΕΕ L 123 της 9.5.2002, σ. 50),

                                          —

                                          απόφαση 2002/585/ΕΚ του Συμβουλίου, της 12ης Ιουλίου 2002, για την προσαρμογή του μέρους III και του μέρους VIII της κοινής προξενικής εγκυκλίου (ΕΕ L 187 της 16.7.2002, σ. 44),

                                          —

                                          απόφαση 2002/586/ΕΚ του Συμβουλίου, της 12ης Ιουλίου 2002, για την προσαρμογή του μέρους VI της κοινής προξενικής εγκυκλίου (ΕΕ L 187 της 16.7.2002, σ. 48),

                                          —

                                          κανονισμός (ΕΚ) αριθ. 415/2003 του Συμβουλίου, της 27ης Φεβρουαρίου 2003, σχετικά με τη χορήγηση θεωρήσεων στα σύνορα, συμπεριλαμβανομένης της χορήγησης των εν λόγω θεωρήσεων σε διερχόμενους ναυτικούς (ΕΕ L 64 της 7.3.2003, σ. 1),

                                          —

                                          κανονισμός (ΕΚ) αριθ. 693/2003 του Συμβουλίου, της 14ης Απριλίου 2003, για την καθιέρωση ειδικού εγγράφου διευκόλυνσης της διέλευσης (FTD) και εγγράφου διευκόλυνσης της σιδηροδρομικής διέλευσης (FRTD) και για την τροποποίηση της κοινής προξενικής εγκυκλίου και του κοινού εγχειριδίου (ΕΕ L 99 της 17.4.2003, σ. 8), κατά το βαθμό που συνδέεται με την κοινή προξενική εγκύκλιο,

                                          —

                                          απόφαση 2003/454/ΕΚ του Συμβουλίου, της 13ης Ιουνίου 2003, σχετικά με την τροποποίηση του παραρτήματος 12 της κοινής προξενικής εγκυκλίου και του παραρτήματος 14α του κοινού εγχειριδίου για τα τέλη θεώρησης (ΕΕ L 152 της 20.6.2003, σ. 82), κατά το βαθμό που συνδέεται με την κοινή προξενική εγκύκλιο,

                                          —

                                          απόφαση 2003/585/ΕΚ του Συμβουλίου, της 28ης Ιουλίου 2003, σχετικά με την τροποποίηση του καταλόγου Α του παραρτήματος 2 της κοινής προξενικής εγκυκλίου και του καταλόγου Α του παραρτήματος 5 του κοινού εγχειριδίου ως προς την υποχρέωση θεώρησης για κατόχους πακιστανικών διπλωματικών διαβατηρίων (ΕΕ L 198 της 6.8.2003, σ. 13), κατά το βαθμό που συνδέεται με την κοινή προξενική εγκύκλιο,

                                          —

                                          απόφαση 2003/586/ΕΚ του Συμβουλίου, της 28ης Ιουλίου 2003, σχετικά με την τροποποίηση του μέρους Ι του παραρτήματος 3 της κοινής προξενικής εγκυκλίου και του μέρους Ι του παραρτήματος 5α του κοινού εγχειριδίου ως προς τις τρίτες χώρες οι υπήκοοι των οποίων υποβάλλονται υποχρεωτικά στο καθεστώς θεώρησης διέλευσης από αερολιμένα (ΕΕ L 198 της 6.8.2003, σ. 15), κατά το βαθμό που συνδέεται με την κοινή προξενική εγκύκλιο,

                                          —

                                          απόφαση 2003/725/ΔΕΥ του Συμβουλίου, της 2ας Οκτωβρίου 2003, που τροποποιεί το άρθρο 40 παράγραφοι 1 και 7 της σύμβασης για την εφαρμογή της συμφωνίας του Σένγκεν της 14ης Ιουνίου 1985 σχετικά με τη σταδιακή κατάργηση των ελέγχων στα κοινά σύνορα (ΕΕ L 260 της 11.10.2003, σ. 37),

                                          —

                                          απόφαση 2004/14/ΕΚ του Συμβουλίου, της 22ας Δεκεμβρίου 2003, σχετικά με την τροποποίηση του τρίτου εδαφίου (βασικά κριτήρια για την εξέταση των αιτήσεων) του μέρους V της κοινής προξενικής εγκυκλίου (ΕΕ L 5 της 9.1.2004, σ. 74),

                                          —

                                          απόφαση 2004/15/ΕΚ του Συμβουλίου, της 22ας Δεκεμβρίου 2003, για τροποποίηση του σημείου 1.2 του μέρους II της κοινής προξενικής εγκυκλίου και την εισαγωγή νέου παραρτήματος αυτής (ΕΕ L 5 της 9.1.2004, σ. 76),

                                          —

                                          απόφαση 2004/17/ΕΚ του Συμβουλίου, της 22ας Δεκεμβρίου 2003, για τροποποίηση του μέρους V, σημείο 1.4 της κοινής προξενικής εγκυκλίου και του μέρους I, σημείο 4.1.2 του κοινού εγχειριδίου σχετικά με τη συμπερίληψη της απαίτησης κατοχής ταξιδιωτικής ιατρικής ασφάλισης μεταξύ των δικαιολογητικών προκειμένου να χορηγηθεί ομοιόμορφη θεώρηση εισόδου (ΕΕ L 5 της 9.1.2004, σ. 79), κατά το βαθμό που συνδέεται με την κοινή προξενική εγκύκλιο,

                                          —

                                          απόφαση 2004/573/ΕΚ του Συμβουλίου, της 29ης Απριλίου 2004, περί διοργάνωσης κοινών πτήσεων για την απομάκρυνση από το έδαφος δύο ή περισσοτέρων κρατών μελών, υπηκόων τρίτων χωρών για τους οποίους έχουν εκδοθεί ατομικές αποφάσεις απομάκρυνσης (ΕΕ L 261 της 6.8.2004, σ. 28),

                                          —

                                          σύσταση 2005/761/ΕΚ του Ευρωπαϊκού Κοινοβουλίου και του Συμβουλίου, της 28ης Σεπτεμβρίου 2005, για τη διευκόλυνση της χορήγησης θεωρήσεων σύντομης διαμονής στους ερευνητές υπηκόους τρίτων χωρών που μετακινούνται για σκοπούς επιστημονικής έρευνας στην Κοινότητα (ΕΕ L 289 της 3.11.2005, σ. 23),

                                          —

                                          η πρώτη πρόταση του άρθρου 1 και ο τίτλος ΙΙΙ του κανονισμού (ΕΚ) αριθ. 562/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για τη θέσπιση του κοινοτικού κώδικα σχετικά με το καθεστώς διέλευσης προσώπων από τα σύνορα (κώδικας συνόρων του Σένγκεν) (ΕΕ L 105 της 13.4.2006, σ. 1),

                                          —

                                          απόφαση 2006/440/ΕΚ του Συμβουλίου, της 1ης Ιουνίου 2006, για τροποποίηση του παραρτήματος 12 της κοινής προξενικής εγκυκλίου και του παραρτήματος 14α του κοινού εγχειριδίου για τα εισπρακτέα τέλη που αντιστοιχούν στα διοικητικά έξοδα διεκπεραίωσης της αίτησης θεώρησης (ΕΕ L 175 της 29.6.2006, σ. 77) στο βαθμό που αφορά την κοινή προξενική εγκύκλιο,

                                          —

                                          άρθρο 4 στοιχείο β) και άρθρο 9 στοιχείο γ) του κανονισμού (ΕΚ) αριθ. 1931/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, περί κανόνων σχετικά με την τοπική διασυνοριακή κυκλοφορία στα εξωτερικά χερσαία σύνορα των κρατών μελών και τροποποιήσεως των διατάξεων της σύμβασης Σένγκεν (ΕΕ L 405 της 30.12.2006, σ. 1),

                                          —

                                          απόφαση 2006/684/ΕΚ του Συμβουλίου, της 5ης Οκτωβρίου 2006, για την τροποποίηση του καταλόγου Α του παραρτήματος 2 της κοινής προξενικής εγκυκλίου ως προς την υποχρέωση θεώρησης για της κατόχους ινδονησιακών διπλωματικών και υπηρεσιακών διαβατηρίων (ΕΕ L 280 της 12.10.2006, σ. 29),

                                          —

                                          απόφαση 2007/519/ΕΚ του Συμβουλίου, της 16ης Ιουλίου 2007, για την τροποποίηση του μέρους 2 του δικτύου διαβουλεύσεων Σένγκεν (τεχνικές προδιαγραφές) (ΕΕ L 192 της 24.7.2007, σ. 26).

      ΠΑΡΑΡΤΗΜΑ ΙΙ
      Κατάλογος των διατάξεων του κεκτημένου του Σένγκεν κατά την έννοια του άρθρου 3 παράγραφος 2 της πράξης προσχώρησης του 2003 που θα καταστούν εφαρμοστέες στα ενδιαφερόμενα κράτη μέλη στις σχέσεις τους με το Ηνωμένο Βασίλειο της Μεγάλης Βρετανίας και της Βόρειας Ιρλανδίας

                  1.

                  Όσον αφορά τις διατάξεις της σύμβασης Σένγκεν:
                  άρθρο 40 και άρθρα 42 και 43 κατά το βαθμό που συνδέονται με το άρθρο 40.

                  2.

                  Άλλες διατάξεις:

                              α)

                              οι ακόλουθες αποφάσεις της εκτελεστικής επιτροπής που συνεστήθη με τη σύμβαση Σένγκεν:
                              απόφαση της εκτελεστικής επιτροπής της 16ης Δεκεμβρίου 1998 σχετικά με το εγχειρίδιο διασυνοριακής αστυνομικής συνεργασίας (SCH/Com-ex (98) 52)·

                              β)

                              η ακόλουθη πράξη κατωτέρω:
                              απόφαση 2003/725/ΔΕΥ του Συμβουλίου, της 2ας Οκτωβρίου 2003, που τροποποιεί το άρθρο 40 παράγραφοι 1 και 7 της σύμβασης για την εφαρμογή της συμφωνίας του Σένγκεν της 14ης Ιουνίου 1985 για τη σταδιακή κατάργηση των ελέγχων στα κοινά σύνορα (ΕΕ L 260 της 11.10.2003, σ. 37).


title: Απόφαση 2012/344/ΚΕΠΠΑ του Συμβουλίου, της 23ης Μαρτίου 2012 , για την υπογραφή και τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Αλβανίας σχετικά με τη θέσπιση πλαισίου για τη συμμετοχή της Δημοκρατίας της Αλβανίας σε επιχειρήσεις διαχείρισης κρίσεων της Ευρωπαϊκής Ένωσης

text:
                  29.6.2012

                  EL

                  Επίσημη Εφημερίδα της Ευρωπαϊκής Ένωσης

                  L 169/1

         ΑΠΟΦΑΣΗ 2012/344/ΚΕΠΠΑ ΤΟΥ ΣΥΜΒΟΥΛΙΟΥ
         της 23ης Μαρτίου 2012
         για την υπογραφή και τη σύναψη της συμφωνίας μεταξύ της Ευρωπαϊκής Ένωσης και της Δημοκρατίας της Αλβανίας σχετικά με τη θέσπιση πλαισίου για τη συμμετοχή της Δημοκρατίας της Αλβανίας σε επιχειρήσεις διαχείρισης κρίσεων της Ευρωπαϊκής Ένωσης
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 37, καθώς και τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφοι 5 και 6,
         Έχοντας υπόψη την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας («ΥΕ»),
         Εκτιμώντας τα ακόλουθα:

                     (1)

                     Οι όροι για τη συμμετοχή τρίτων κρατών σε επιχειρήσεις διαχείρισης κρίσεων της Ευρωπαϊκής Ένωσης θα πρέπει να καθορίζονται δυνάμει συμφωνίας που να θεσπίζει πλαίσιο για ενδεχόμενη μελλοντική συμμετοχή σε τέτοιου είδους επιχειρήσεις, και όχι να καθορίζονται κατά περίπτωση για την εκάστοτε επιχείρηση.

                     (2)

                     Η ΥΕ, κατόπιν της έκδοσης απόφασης από το Συμβούλιο στις 26 Απριλίου 2010 με την οποία εξουσιοδοτήθηκε να αρχίσει διαπραγματεύσεις, διαπραγματεύθηκε συμφωνία μεταξύ της Ευρωπαϊκής Ένωσης και της Δημοκρατίας της Αλβανίας σχετικά με τη θέσπιση πλαισίου για τη συμμετοχή της Δημοκρατίας της Αλβανίας σε επιχειρήσεις διαχείρισης κρίσεων της Ευρωπαϊκής Ένωσης («συμφωνία»).

                     (3)

                     Η συμφωνία θα πρέπει να εγκριθεί,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1
            Εγκρίνεται εξ ονόματος της Ένωσης η συμφωνία μεταξύ της Ευρωπαϊκής Ένωσης και της Δημοκρατίας της Αλβανίας σχετικά με τη θέσπιση πλαισίου για τη συμμετοχή της Δημοκρατίας της Αλβανίας στις επιχειρήσεις διαχείρισης κρίσεων της Ευρωπαϊκής Ένωσης («συμφωνία»).
            Το κείμενο της συμφωνίας επισυνάπτεται στην παρούσα απόφαση.

            Άρθρο 2
            Ο πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία, δεσμεύοντας την Ένωση.

            Άρθρο 3
            Ο πρόεδρος του Συμβουλίου προβαίνει, εξ ονόματος της Ένωσης, στην κοινοποίηση που προβλέπεται στο άρθρο 16 παράγραφος 1 της συμφωνίας.

            Άρθρο 4
            Η παρούσα απόφαση αρχίζει να ισχύει την ημέρα της έκδοσής της.

            Βρυξέλλες, 23 Μαρτίου 2012.

                  Για το Συμβούλιο

                  Η Πρόεδρος

               C. ASHTON


title: Απόφαση 2012/835/ΚΕΠΠΑ του Συμβουλίου, της 21ης Δεκεμβρίου 2012 , σχετικά με την τροποποίηση και την παράταση της απόφασης 2010/96/ΚΕΠΠΑ για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας

text:
               28.12.2012

               EL

               Επίσημη Εφημερίδα της Ευρωπαϊκής Ένωσης

               L 357/13

         ΑΠΌΦΑΣΗ 2012/835/ΚΕΠΠΑ ΤΟΥ ΣΥΜΒΟΥΛΊΟΥ
   της 21ης Δεκεμβρίου 2012
   σχετικά με την τροποποίηση και την παράταση της απόφασης 2010/96/ΚΕΠΠΑ για στρατιωτική αποστολή της Ευρωπαϊκής Ένωσης που θα συμβάλει στην εκπαίδευση των σομαλικών δυνάμεων ασφαλείας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας,
   Εκτιμώντας τα ακόλουθα:

               (1)

               Στις 15 Φεβρουαρίου 2010, το Συμβούλιο εξέδωσε την απόφαση 2010/96/ΚΕΠΠΑ (1).

               (2)

               Στις 28 Ιουλίου 2011, το Συμβούλιο εξέδωσε την απόφαση 2011/483/ΚΕΠΠΑ (2) που τροποποιεί και επεκτείνει την απόφαση 2010/96/ΚΕΠΠΑ για άλλο ένα έτος.

               (3)

               Λόγω καθυστερήσεων στην έκδοση νέας απόφασης του Συμβουλίου για την τροποποίηση της απόφασης 2010/96/ΚΕΠΠΑ, πρέπει να παραταθεί η ισχύς της τελευταίας αυτής για να καλυφθεί η παρουσία της εκπαιδευτικής αποστολής της ΕΕ στη Σομαλία και στην Ουγκάντα(EUTM) από 1.1.2013.

               (4)

               Σύμφωνα με το άρθρο 5 του πρωτοκόλλου σχετικά με τη θέση της Δανίας που είναι προσαρτημένο στη συνθήκη για την Ευρωπαϊκή Ένωση και στη συνθήκη για τη λειτουργία της Ευρωπαϊκής Ένωσης, η Δανία δε συμμετέχει στην κατάρτιση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στον τομέα της άμυνας. Η Δανία δεν συμμετέχει στην εφαρμογή της παρούσας απόφασης, και, συνεπώς, δεν συμμετέχει στη χρηματοδότηση της παρούσας αποστολής,

               (5)

               Η εκπαιδευτική αποστολή της ΕΕ θα πρέπει να παραταθεί.

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/96/ΚΕΠΠΑ τροποποιείται ως εξής:

               (1)

               Το άρθρο 10 αντικαθίσταται από το ακόλουθο κείμενο:
               «Άρθρο 10
               Χρηματοδοτικές ρυθμίσεις
               1.   Οι κοινές δαπάνες της στρατιωτικής αποστολής της ΕΕ υφίστανται διαχείριση σύμφωνα με την Απόφαση 2011/871/ΚΕΠΠΑ του Συμβουλίου, της 19ης Δεκεμβρίου 2011, για τη δημιουργία μηχανισμού διαχείρισης της χρηματοδότησης των κοινών εξόδων των επιχειρήσεων της Ευρωπαϊκής Ένωσης που έχουν στρατιωτικές συνέπειες ή συνέπειες στον τομέα της άμυνας (Αθηνά) (3) («ATHENA»).
               2.   Το ποσό δημοσιονομικής αναφοράς για τις κοινές δαπάνες της στρατιωτικής αποστολής της ΕΕ κατά την περίοδο έως τις 9 Αυγούστου 2011 ορίζεται σε 4,8 εκατ. ευρώ. Το ποσοστό του ποσού αναφοράς κατά το άρθρο 25 παράγραφος 1 της ATHENA είναι 60 %.
               3.   Το ποσό δημοσιονομικής αναφοράς για τις κοινές δαπάνες της στρατιωτικής αποστολής της ΕΕ κατά την περίοδο από την 9η Αυγούστου 2011 μέχρι την 31η Δεκεμβρίου 2013 ορίζεται σε 4,8 εκατ. EUR. Το ποσοστό αυτού του ποσού αναφοράς κατά το άρθρο 25 παράγραφος 1 της ATHENA είναι 30 %.
               4.   Το ποσό δημοσιονομικής αναφοράς για τις κοινές δαπάνες της στρατιωτικής αποστολής της ΕΕ μετά την 1η Ιανουαρίου 2013 ορίζεται σε 0,05 εκατ. EUR. Το ποσοστό του εν λόγω ποσού αναφοράς κατά το άρθρο 25 παράγραφος 1 είναι 100%.

               (2)

               Στο άρθρο 12 η παράγραφος 2 αντικαθίσταται από το ακόλουθο κείμενο:
               «2.   Η εντολή της στρατιωτικής αποστολής της ΕΕ θα τερματιστεί την 31η Ιανουαρίου 2013.».

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.
   Εφαρμόζεται από 1ης Ιανουαρίου 2013.

      Βρυξέλλες, 21 Δεκεμβρίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 44, 19.2.2010, σ. 16.

      (2)  ΕΕ L 198, 30.7.2011, σ. 37.

      (3)  EE L 343, 23.12.2011, σ.35.».


Avis juridique important

|

32004D0255

2004/255/ΕΚ: Απόφαση της Επιτροπής, της 17ης Μαρτίου 2004, για τη κατάργηση της απόφασης 2002/611/ΕΚ για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές σουλφανιλικού οξέος καταγωγής Ινδίας

Επίσημη Εφημερίδα αριθ. L 080 της 18/03/2004 σ. 0029 - 0030

Απόφαση της Επιτροπήςτης 17ης Μαρτίου 2004για τη κατάργηση της απόφασης 2002/611/ΕΚ για την αποδοχή των αναλήψεων υποχρεώσεων που προτάθηκαν σε σχέση με τις διαδικασίες αντιντάμπινγκ και αντεπιδοτήσεων όσον αφορά τις εισαγωγές σουλφανιλικού οξέος καταγωγής Ινδίας(2004/255/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 384/96 του Συμβουλίου, της 22ας Δεκεμβρίου 1995, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας(1), και ιδίως τα άρθρα 8 και 9,τον κανονισμό (ΕΚ) αριθ. 2026/97 του Συμβουλίου, της 6ης Οκτωβρίου 1997, για την άμυνα κατά των εισαγωγών που αποτελούν αντικείμενο επιδοτήσεων εκ μέρους χωρών μη μελών της Ευρωπαϊκής Κοινότητας(2), και ιδίως τα άρθρα 13 και 15,Κατόπιν διαβουλεύσεων με τη συμβουλευτική επιτροπή,Εκτιμώντας τα ακόλουθα:Α. ΠΡΟΗΓΟΥΜΕΝΗ ΔΙΑΔΙΚΑΣΙΑ(1) Τον Ιούλιο του 2002, το Συμβούλιο, με τον κανονισμό (EΚ) αριθ. 1338/2002(3), επέβαλε οριστικούς αντισταθμιστικούς δασμούς στις εισαγωγές σουλφανιλικού οξέος καταγωγής Ινδίας. Την ίδια ημέρα, το Συμβούλιο επέβαλε, με τον κανονισμό (ΕΚ) αριθ. 1339/2002(4), οριστικούς δασμούς αντιντάμπινγκ στις εισαγωγές σουλφανιλικού οξέος καταγωγής Λαϊκής Δημοκρατίας της Κίνας και Ινδίας.(2) Στο πλαίσιο των εν λόγω διαδικασιών, η Επιτροπή εδέχθη, με την απόφαση 2002/611/EΚ(5) ανάληψη υποχρέωσης ως προς την τιμή που προσέφερε η ινδική εταιρεία Kokan Synthetics &  Chemicals Pvt Ltd (εφεξής η "εταιρεία").Β. ΕΘΕΛΟΝΤΙΚΗ ΑΝΑΚΛΗΣΗ ΑΝΑΛΗΨΗΣ ΥΠΟΧΡΕΩΣΗΣ(3) Η εταιρεία ενημέρωσε την Επιτροπή, τον Δεκέμβριο του 2003, ότι επιθυμούσε να ανακαλέσει την ανάληψη υποχρέωσης.Γ. ΚΑΤΑΡΓΗΣΗ ΤΗΣ ΑΠΟΦΑΣΗΣ 2002/611/ΕΚ(4) Υπό το φως των ανωτέρω, πρέπει να καταργηθεί η απόφαση 2002/611/EΚ.(5) Το Συμβούλιο, παράλληλα με την απόφαση αυτή, ανακάλεσε, με τον κανονισμό (ΕΚ) αριθ. 492/2004(6), την απαλλαγή από τους δασμούς αντιντάμπινγκ και τους αντισταθμιστικούς δασμούς που παρέχεται στις εξαγωγές τις οποίες παρασκευάζει η εταιρεία και επέβαλε σε αυτές οριστικό δασμό ατιντάμπινγκ και αντισταθμιστικό δασμό,ΑΠΟΦΑΣΙΖΕΙ:Άρθρο 1Καταργείται η απόφαση 2002/611/ΕΚ.Άρθρο 2Η παρούσα απόφαση αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες, 17 Μαρτίου 2004.Για την ΕπιτροπήPascal LamyΜέλος της Επιτροπής(1) ΕΕ L 56 της 6.3.1996, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 1972/2002 (ΕΕ L 305 της 7.11.2002, σ. 1).(2) ΕΕ L 288 της 21.10.1997, σ. 1· κανονισμός όπως τροποποιήθηκε τελευταία από τον κανονισμό (EΚ) αριθ. 1973/2002 (ΕΕ L 305 της 7.11.2002, σ. 4).(3) ΕΕ L 196 της 25.7.2002, σ. 1.(4) EE L 196 της 25.7.2002, σ. 11· κανονισμός όπως τροποποιήθηκε από τον κανονισμό (EΚ) αριθ. 236/2004 (ΕΕ L 40 της 12.2.2004, σ. 17).(5) ΕΕ L 196 της 25.7.2002, σ. 36.(6) Βλέπε σελίδα 6 της παρούσας Επίσημης Εφημερίδας.


title: 2005/114/ΕΚ: Απόφαση της Επιτροπής, της 7ης Φεβρουαρίου 2005, για την εξακολούθηση το 2005 των κοινοτικών συγκριτικών εξετάσεων και δοκιμών που άρχισαν το 2004 στους σπόρους προς σπορά και στο πολλαπλασιαστικό υλικό των φυτών Gramineae (αγρωστώδη), Medicago sativa L. και Beta, σύμφωνα με τις οδηγίες του Συμβουλίου 66/401/ΕΟΚ και 2002/54/ΕΚ

text:
               9.2.2005

               EL

               Επίσημη Εφημερίδα της Ευρωπαϊκής Ένωσης

               L 36/8

      ΑΠΌΦΑΣΗ ΤΗΣ ΕΠΙΤΡΟΠΉΣ

   της 7ης Φεβρουαρίου 2005
   για την εξακολούθηση το 2005 των κοινοτικών συγκριτικών εξετάσεων και δοκιμών που άρχισαν το 2004 στους σπόρους προς σπορά και στο πολλαπλασιαστικό υλικό των φυτών Gramineae (αγρωστώδη), Medicago sativa L. και Beta, σύμφωνα με τις οδηγίες του Συμβουλίου 66/401/ΕΟΚ και 2002/54/ΕΚ
   (2005/114/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 66/401/ΕΟΚ του Συμβουλίου, της 14ης Ιουνίου 1966, περί εμπορίας σπόρων προς σπορά κτηνοτροφικών φυτών (1),
   την οδηγία 2002/54/ΕΚ του Συμβουλίου, της 13ης Ιουνίου 2002, περί εμπορίας σπόρων τεύτλων προς σπορά (2),
   την απόφαση 2004/11/ΕΚ της Επιτροπής, της 18ης Δεκεμβρίου 2003, για καθορισμό των ρυθμίσεων σχετικά με τις κοινοτικές συγκριτικές εξετάσεις και δοκιμές στους σπόρους προς σπορά και στο πολλαπλασιαστικό υλικό ορισμένων καλλιεργούμενων και κηπευτικών ειδών καθώς και της αμπέλου, δυνάμει των οδηγιών του Συμβουλίου 66/401/EOK, 66/402/EOK, 68/193/EOK, 92/33/EOK, 2002/54/EK, 2002/55/EK, 2002/56/ΕΚ και 2002/57/EK, για τα έτη 2004 και 2005 (3), και ιδίως το άρθρο 3,
   Εκτιμώντας τα ακόλουθα:

               (1)

               Η απόφαση 2004/11/ΕΚ καθορίζει τις ρυθμίσεις σχετικά με τις κοινοτικές συγκριτικές εξετάσεις και δοκιμές που πρόκειται να διεξαχθούν δυνάμει των οδηγιών του Συμβουλίου 66/401/ΕΟΚ και 2002/54/ΕΚ όσον αφορά τα φυτά Gramineae, Medicago sativa L. και Beta για τα έτη 2004 και 2005.

               (2)

               Οι εξετάσεις και δοκιμές που διεξάχθηκαν το 2004 πρέπει να συνεχιστούν το 2005,

         ΑΠΟΦΑΣΙΖΕΙ:
   Άρθρο μόνο
   Οι κοινοτικές συγκριτικές εξετάσεις και δοκιμές που άρχισαν το 2004 στους σπόρους προς σπορά και στο πολλαπλασιαστικό υλικό των φυτών Gramineae, Medicago sativa L. και Beta θα συνεχιστούν το 2005 σύμφωνα με την απόφαση 2004/11/ΕΚ.

      Βρυξέλλες, 7 Φεβρουαρίου 2005.

            Για την Επιτροπή

         Markos KYPRIANOU

            Μέλος της Επιτροπής

      (1)  ΕΕ 125 της 11.7.1966, σ. 2298/66· οδηγία όπως τροποποιήθηκε τελευταία από την οδηγία 2004/117/ΕΚ (ΕΕ L 14 της 18.1.2005, σ. 18).

      (2)  ΕΕ L 193 της 20.7.2002, σ. 12· οδηγία όπως τροποποιήθηκε τελευταία από την οδηγία 2004/117/ΕΚ.

      (3)  ΕΕ L 3 της 7.1.2004, σ. 38.


Avis juridique important

|

32002D0525(01)

Απόφαση του Συμβουλίου της 7ης Μαΐου 2002 περί του ορισμού της πολιτιστικής πρωτεύουσας της Ευρώπης 2005

Επίσημη Εφημερίδα αριθ. C 124 της 25/05/2002 σ. 0004 - 0004

Απόφαση του Συμβουλίουτης 7ης Μαΐου 2002περί του ορισμού της πολιτιστικής πρωτεύουσας της Ευρώπης 2005(2002/C 124/03)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την απόφαση αριθ. 1419/1999/ΕΚ του Ευρωπαϊκού Κοινοβουλίου και του Συμβουλίου, της 25ης Μαΐου 1999, για τη θέσπιση κοινοτικής δράσης όσον αφορά την εκδήλωση "Πολιτιστική πρωτεύουσα της Ευρώπης" για το διάστημα 2005 έως 2019(1), και ιδίως το άρθρο 2 παράγραφος 3,Εκτιμώντας τα ακόλουθα:(1) Η έκθεση της κριτικής επιτροπής υποβλήθηκε στο Ευρωπαϊκό Κοινοβούλιο, το Συμβούλιο και την Επιτροπή στις 28 Σεπτεμβρίου 2001.(2) Το Ευρωπαϊκό Κοινοβούλιο διαβίβασε στην Επιτροπή τη γνώμη του για τις υποψηφιότητες στις 11 Δεκεμβρίου 2001,ΑΠΟΦΑΣΙΖΕΙ:Άρθρο 1Η πόλη του Cork ορίζεται πολιτιστική πρωτεύουσα της Ευρώπης 2005.Άρθρο 2Η πόλη του Cork λαμβάνει όλα τα απαραίτητα μέτρα για να εξασφαλίσει την αποτελεσματική εφαρμογή των άρθρων 1 και 5 της απόφασης αριθ. 1419/1999/ΕΚ.Βρυξέλλες, 7 Μαΐου 2002.Για το ΣυμβούλιοΟ ΠρόεδροςR. de Rato y Figaredo(1) ΕΕ L 166 της 1.7.1999, σ. 1.


title: Απόφαση (ΕΕ) 2015/298 της Ευρωπαϊκής Κεντρικής Τράπεζας, της 15ης Δεκεμβρίου 2014 , σχετικά με την ενδιάμεση διανομή του εισοδήματος της Ευρωπαϊκής Κεντρικής Τράπεζας (ΕΚΤ/2014/57)

text:
               25.2.2015

               EL

               Επίσημη Εφημερίδα της Ευρωπαϊκής Ένωσης

               L 53/24

         ΑΠΌΦΑΣΗ (ΕΕ) 2015/298 ΤΗΣ ΕΥΡΩΠΑΪΚΉΣ ΚΕΝΤΡΙΚΉΣ ΤΡΆΠΕΖΑΣ
   της 15ης Δεκεμβρίου 2014
   σχετικά με την ενδιάμεση διανομή του εισοδήματος της Ευρωπαϊκής Κεντρικής Τράπεζας (ΕΚΤ/2014/57)
   (αναδιατύπωση)
   ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,
   Έχοντας υπόψη το καταστατικό του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας, και ιδίως το άρθρο 33,
   Εκτιμώντας τα ακόλουθα:

               (1)

               Η απόφαση ΕΚΤ/2010/24 (1) καθορίζει τον τρόπο με τον οποίο η Ευρωπαϊκή Κεντρική Τράπεζα (ΕΚΤ) διανέμει στις ΕθνΚΤ: α) το εισόδημα που συγκεντρώνει από τα κυκλοφορούντα τραπεζογραμμάτια ευρώ εντός κάθε οικονομικού έτους, και β) το εισόδημά της από την αγορά τίτλων βάσει του προγράμματος για τις αγορές τίτλων (securities markets programme, εφεξής το «πρόγραμμα SMP») εντός κάθε οικονομικού έτους.

               (2)

               Η απόφαση ΕΚΤ/2010/24 πρέπει να τροποποιηθεί, προκειμένου να ληφθεί υπόψη η ενδιάμεση διανομή του εισοδήματος της ΕΚΤ από αγορές καλυμμένων ομολογιών και τιτλοποιημένων απαιτήσεων βάσει των αποφάσεων ΕΚΤ/2014/40 (2) και ΕΚΤ/2014/45 (3), αντίστοιχα. Κρίνεται επομένως σκόπιμο να αναδιατυπωθεί για λόγους σαφήνειας.

               (3)

               Η απόφαση ΕΚΤ/2010/29 (4) ορίζει ότι τα κυκλοφορούντα τραπεζογραμμάτια ευρώ κατανέμονται στις ΕθνΚΤ κατ' αναλογία προς τα καταβεβλημένα μερίδια συμμετοχής των τελευταίων στο κεφάλαιο της ΕΚΤ. Σύμφωνα με το άρθρο 4 και το παράρτημα της απόφασης ΕΚΤ/2010/29, στην ΕΚΤ κατανέμεται 8 % της συνολικής αξίας των κυκλοφορούντων τραπεζογραμματίων ευρώ. Η ΕΚΤ διατηρεί απαιτήσεις εντός του Ευρωσυστήματος έναντι των ΕθνΚΤ, κατ' αναλογία προς τα μερίδια συμμετοχής των τελευταίων στην κλείδα κατανομής στο εγγεγραμμένο κεφάλαιο, για αξία που αντιστοιχεί στην αξία των τραπεζογραμματίων ευρώ που εκδίδει.

               (4)

               Σύμφωνα με το άρθρο 2 παράγραφος 2 της απόφασης ΕΚΤ/2010/23 (5), τα υπόλοιπα εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ τοκίζονται με βάση το επιτόκιο αναφοράς. Σύμφωνα με το άρθρο 2 παράγραφος 3 της ίδιας απόφασης, ο διακανονισμός των τόκων πραγματοποιείται με πληρωμές διενεργούμενες μέσω του TARGET2.

               (5)

               Στην αιτιολογική σκέψη αριθ. 7 της απόφασης ΕΚΤ/2010/23 ορίζεται ότι το εισόδημα που συγκεντρώνει η ΕΚΤ από την τοκοφορία των απαιτήσεών της εντός του Ευρωσυστήματος έναντι των ΕθνΚΤ, το οποίο συνδέεται με το μερίδιό της στα κυκλοφορούντα τραπεζογραμμάτια ευρώ, θα πρέπει καταρχήν να διανέμεται στις ΕθνΚΤ, κατ' αναλογία προς τα μερίδια συμμετοχής τους στην κλείδα κατανομής στο εγγεγραμμένο κεφάλαιο, εντός του οικονομικού έτους κατά το οποίο συγκεντρώνεται, σύμφωνα με αποφάσεις του διοικητικού συμβουλίου.

               (6)

               Ομοίως, το εισόδημα που συγκεντρώνει η ΕΚΤ από αγορές τίτλων βάσει του προγράμματος SMP, του τρίτου προγράμματος αγοράς καλυμμένων ομολογιών (third covered bond purchase programme, εφεξής το «πρόγραμμα CBPP3») και του προγράμματος αγοράς τιτλοποιημένων απαιτήσεων (asset-backed securities purchase programme, εφεξής το «πρόγραμμα ABSPP») θα πρέπει καταρχήν να διανέμεται στις ΕθνΚΤ κατ' αναλογία προς τα μερίδια συμμετοχής τους στην κλείδα κατανομής στο εγγεγραμμένο κεφάλαιο, εντός του οικονομικού έτους κατά το οποίο συγκεντρώνεται.

               (7)

               Κατά τη διανομή του εισοδήματός της από τα κυκλοφορούντα τραπεζογραμμάτια ευρώ και από τις αγορές τίτλων βάσει των προγραμμάτων SΜΡ, CBPP3 και ABSPP η ΕΚΤ θα πρέπει να στηρίζεται σε εκτίμηση των οικονομικών της αποτελεσμάτων για το οικείο έτος που θα λαμβάνει δεόντως υπόψη την ανάγκη μεταφοράς κεφαλαίων σε πρόβλεψη έναντι συναλλαγματικού κινδύνου, κινδύνου επιτοκίου, πιστωτικού κινδύνου και κινδύνου τιμής χρυσού, καθώς και τη διαθεσιμότητα προβλέψεων δυνάμενων να χρησιμοποιηθούν για την κάλυψη αναμενόμενων δαπανών.

               (8)

               Κατά τον προσδιορισμό του ποσού καθαρού κέρδους της ΕΚΤ που μεταβιβάζεται στα γενικά αποθεματικά, σύμφωνα με το άρθρο 33.1 του καταστατικού του Ευρωπαϊκού Συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής το «καταστατικό του ΕΣΚΤ»), το διοικητικό συμβούλιο θα πρέπει να θεωρεί διανεμητέο στο ακέραιο στις ΕθνΚΤ κάθε μέρος του κέρδους αυτού που συνιστά εισόδημα από κυκλοφορούντα τραπεζογραμμάτια ευρώ και από αγορές τίτλων βάσει των προγραμμάτων SΜΡ, CBPP3 και ABSPP,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ορισμοί
   Για τους σκοπούς της παρούσας απόφασης ισχύουν οι ακόλουθοι ορισμοί:
   α)   «ΕθνΚΤ»: η εθνική κεντρική τράπεζα κράτους μέλους με νόμισμα το ευρώ·
   β)   «υπόλοιπα εντός του Ευρωσυστήματος που αφορούν τα κυκλοφορούντα τραπεζογραμμάτια ευρώ»: οι απαιτήσεις και οι υποχρεώσεις που προκύπτουν μεταξύ ορισμένης ΕθνΚΤ και της ΕΚΤ και μεταξύ ορισμένης ΕθνΚΤ και των άλλων ΕθνΚΤ, συνεπεία της εφαρμογής του άρθρου 4 της απόφασης ΕΚΤ/2010/29·
   γ)   «εισόδημα της ΕΚΤ από τα κυκλοφορούντα τραπεζογραμμάτια ευρώ»: το εισόδημα της ΕΚΤ από την τοκοφορία των απαιτήσεών της εντός του Ευρωσυστήματος έναντι των ΕθνΚΤ, το οποίο συνδέεται με το μερίδιό της στα κυκλοφορούντα τραπεζογραμμάτια ευρώ, συνεπεία της εφαρμογής του άρθρου 2 της απόφασης ΕΚΤ/2010/23·
   δ)   «εισόδημα της ΕΚΤ από τίτλους»: το καθαρό εισόδημα της ΕΚΤ από αγορές i) τίτλων βάσει του προγράμματος SMP, σύμφωνα με την απόφαση ΕΚΤ/2010/5 (6), ii) καλυμμένων ομολογιών βάσει του προγράμματος CBPP3, σύμφωνα με την απόφαση ΕΚΤ/2014/40, και iii) τιτλοποιημένων απαιτήσεων βάσει του προγράμματος ABSPP, σύμφωνα με την απόφαση ΕΚΤ/2014/45.
   Άρθρο 2
   Ενδιάμεση διανομή του εισοδήματος της ΕΚΤ από τα κυκλοφορούντα τραπεζογραμμάτια ευρώ και από τίτλους
   1.   Το εισόδημα της ΕΚΤ από τα κυκλοφορούντα τραπεζογραμμάτια ευρώ και από τίτλους καθίσταται απαιτητό στο ακέραιο από τις ΕθνΚΤ εντός του οικονομικού έτους κατά το οποίο συγκεντρώνεται, διανέμεται δε σε αυτές κατ' αναλογία προς τα καταβεβλημένα μερίδια συμμετοχής τους στο εγγεγραμμένο κεφάλαιο της ΕΚΤ.
   2.   Με την επιφύλαξη διαφορετικής απόφασης του διοικητικού συμβουλίου, η ΕΚΤ διανέμει στις ΕθνΚΤ το εισόδημα που συγκεντρώνει από τα κυκλοφορούντα τραπεζογραμμάτια ευρώ και από τίτλους εντός κάθε οικονομικού έτους την τελευταία εργάσιμη ημέρα του Ιανουαρίου του επόμενου έτους.
   3.   Με απόφαση του διοικητικού συμβουλίου που λαμβάνεται δυνάμει του καταστατικού του ΕΣΚΤ επιτρέπεται η μείωση του ποσού του εισοδήματος της ΕΚΤ από τα κυκλοφορούντα τραπεζογραμμάτια ευρώ αναφορικά με δαπάνες στις οποίες υποβάλλεται η ΕΚΤ σε σχέση με την έκδοση και επεξεργασία τραπεζογραμματίων ευρώ.
   Άρθρο 3
   Παρέκκλιση από το άρθρο 2
   Κατά παρέκκλιση από το άρθρο 2, πριν από τη λήξη του εκάστοτε οικονομικού έτους το διοικητικό συμβούλιο αποφασίζει εάν το σύνολο ή μέρος του εισοδήματος της ΕΚΤ κατά τα οριζόμενα στο εν λόγω άρθρο θα πρέπει να παρακρατηθεί, στο μέτρο που κρίνεται αναγκαίο, προκειμένου να διασφαλιστεί ότι το ποσό του διανεμόμενου εισοδήματος δεν υπερβαίνει το καθαρό κέρδος της ΕΚΤ για το ίδιο έτος. Η σχετική απόφαση λαμβάνεται στην περίπτωση που το διοικητικό συμβούλιο, κατόπιν αιτιολογημένης εκτίμησης την οποία εκπονεί η εκτελεστική επιτροπή, πιθανολογεί ότι η ΕΚΤ θα πραγματοποιήσει ετήσια συνολική ζημία ή καθαρό ετήσιο κέρδος μικρότερο του εκτιμώμενου εισοδήματός της κατά τα οριζόμενα στο άρθρο 2. Πριν από τη λήξη του εκάστοτε οικονομικού έτους το διοικητικό συμβούλιο μπορεί να μεταφέρει το σύνολο ή μέρος του εισοδήματος της ΕΚΤ κατά τα οριζόμενα στο άρθρο 2 σε πρόβλεψη έναντι συναλλαγματικού κινδύνου, κινδύνου επιτοκίου, πιστωτικού κινδύνου και κινδύνου τιμής χρυσού.
   Άρθρο 4
   Έναρξη ισχύος και κατάργηση
   1.   Η παρούσα απόφαση αρχίζει να ισχύει την 31η Δεκεμβρίου 2014.
   2.   Η απόφαση ΕΚΤ/2010/24 καταργείται από τις 31 Δεκεμβρίου 2014.
   3.   Κάθε αναφορά στην απόφαση ΕΚΤ/2010/24 θεωρείται ότι γίνεται στην παρούσα απόφαση.

      Φρανκφούρτη, 15 Δεκεμβρίου 2014.

            Ο Πρόεδρος της ΕΚΤ

         Mario DRAGHI

      (1)  Απόφαση ΕΚΤ/2010/24, της 25ης Νοεμβρίου 2010, σχετικά με την ενδιάμεση διανομή του εισοδήματος της Ευρωπαϊκής Κεντρικής Τράπεζας από τα κυκλοφορούντα τραπεζογραμμάτια ευρώ και από την αγορά τίτλων βάσει του προγράμματος για τις αγορές τίτλων (ΕΕ L 6 της 11.1.2011, σ. 35).

      (2)  Απόφαση ΕΚΤ/2014/40, της 15ης Οκτωβρίου 2014, σχετικά με την εφαρμογή του τρίτου προγράμματος αγοράς καλυμμένων ομολογιών (ΕΕ L 335 της 22.11.2014, σ. 22).

      (3)  Απόφαση (ΕΕ) 2015/5 της Ευρωπαϊκής Κεντρικής Τράπεζας, της 19ης Νοεμβρίου 2014, σχετικά με την εφαρμογή του προγράμματος αγοράς τιτλοποιημένων απαιτήσεων (ΕΚΤ/2014/45) (ΕΕ L 1 της 6.1.2015, σ. 4).

      (4)  Απόφαση ΕΚΤ/2010/29, της 13ης Δεκεμβρίου 2010, σχετικά με την έκδοση τραπεζογραμματίων ευρώ (ΕΕ L 35 της 9.2.2011, σ. 26).

      (5)  Απόφαση ΕΚΤ/2010/23, της 25ης Νοεμβρίου 2010, σχετικά με την κατανομή του νομισματικού εισοδήματος των εθνικών κεντρικών τραπεζών των κρατών μελών με νόμισμα το ευρώ (ΕΕ L 35 της 9.2.2011, σ. 17).

      (6)  Απόφαση ΕΚΤ/2010/5, της 14ης Μαΐου 2010, σχετικά με τη θέσπιση προγράμματος για τις αγορές τίτλων (ΕΕ L 124 της 20.5.2010, σ. 8).


title: 2004/859/ΕΚ: Απόφαση του Συμβουλιόυ, της 25ης Οκτωβρίου 2004, σχετικά με τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας, όσον αφορά το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της ΝορβηγίαςΚείμενο που παρουσιάζει ενδιαφέρον για τον ΕΟΧ

text:
               17.12.2004

               EL

               Επίσημη Εφημερίδα της Ευρωπαϊκής Ένωσης

               L 370/70

         ΑΠΌΦΑΣΗ ΤΟΥ ΣΥΜΒΟΥΛΙΌΥ
   της 25ης Οκτωβρίου 2004
   σχετικά με τη σύναψη συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας, όσον αφορά το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας
   (Κείμενο που παρουσιάζει ενδιαφέρον για τον ΕΟΧ)
   (2004/859/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη φράση,
   την πρόταση της Επιτροπής,
   Εκτιμώντας τα ακόλουθα:

               (1)

               Το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (1), αφενός, και το πρωτόκολλο 3 της Συμφωνίας για τον ΕΟΧ, όπως τροποποιήθηκε από την απόφαση αριθ. 140/2001 της Μικτής Επιτροπής του ΕΟΧ (2), αφετέρου, καθορίζουν τις εμπορικές ρυθμίσεις για ορισμένα γεωργικά και μεταποιημένα γεωργικά προϊόντα μεταξύ των συμβαλλόμενων μερών.

               (2)

               Κατά την έκδοση της απόφασης αριθ. 140/2001, η ΕΚ και η Νορβηγία διακήρυξαν με κοινή δήλωση ότι η μη γεωργική συνιστώσα των δασμών στα προϊόντα του πίνακα Ι του πρωτοκόλλου 3 πρέπει να καταργηθεί. Με βάση τα ανωτέρω, οι συζητήσεις μεταξύ των υπαλλήλων της Επιτροπής και της Νορβηγίας ολοκληρώθηκαν στις 11 Μαρτίου 2004. Οι νέες δασμολογικές παραχωρήσεις πρέπει να υλοποιηθούν με απόφαση της Μικτής Επιτροπής του ΕΟΧ για την τροποποίηση του πρωτοκόλλου 3 της Συμφωνίας για τον ΕΟΧ.

               (3)

               Επίσης, διεξήχθησαν διαπραγματεύσεις για τη συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας, σχετικά με το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, έτσι ώστε να ληφθούν υπόψη τα αποτελέσματα των εν λόγω συζητήσεων.

               (4)

               Τα απαραίτητα μέτρα για την εφαρμογή της παρούσας απόφασης θα πρέπει να θεσπισθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (3).

               (5)

               Η συμφωνία θα πρέπει να εγκριθεί,

         ΑΠΟΦΑΣΙΖΕΙ:
   Άρθρο 1
   Η συμφωνία υπό μορφήν ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας σχετικά με το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας, εγκρίνεται εξ ονόματος της Κοινότητας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία, δεσμεύοντας την Κοινότητα.
   Άρθρο 3
   Τα αναγκαία μέτρα για την εφαρμογή της παρούσας απόφασης θεσπίζονται σύμφωνα με τη διαδικασία του άρθρου 4 παράγραφος 2.
   Άρθρο 4
   1.   Η Επιτροπή επικουρείται από τη διαχειριστική επιτροπή οριζόντιων θεμάτων, όσον αφορά το εμπόριο μεταποιημένων γεωργικών προϊόντων, που αναφέρεται στο άρθρο 16 του κανονισμού (ΕΚ) αριθ. 3448/93 (4), εφεξής αποκαλούμενη «επιτροπή».
   2.   Οσάκις γίνεται αναφορά στην παρούσα παράγραφο, εφαρμόζονται τα άρθρα 4 και 7 της απόφασης 1999/468/ΕΚ.
   Η προθεσμία που προβλέπεται στο άρθρο 4 παράγραφος 3 της απόφασης 1999/468/ΕΚ ορίζεται σε ένα μήνα.
   3.   Η Επιτροπή θεσπίζει τον εσωτερικό της κανονισμό.

      Λουξεμβούργο, 25 Οκτωβρίου 2004.

            Για το Συμβούλιο

            Η Πρόεδρος

         R. VERDONK

      (1)  ΕΕ L 171 της 27.6.1973, σ. 2.

      (2)  ΕΕ L 22 της 24.1.2002, σ. 34.

      (3)  ΕΕ L 184 της 17.7.1999, σ. 23.

      (4)  ΕΕ L 318 της 20.12.1993, σ. 18· κανονισμός όηως τροποποιήθηκε τελευταία αηό τον κανονισμό (ΕΚ) αριθ. 2580/2000 (ΕΕ L 298 της 25.11.2000, σ. 5).
   ΣΥΜΦΩΝΙΑ
   υπό μορφή ανταλλαγής επιστολών μεταξύ της Ευρωπαϊκής Κοινότητας και του Βασίλειου της Νορβηγίας σχετικά με το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας
   Κύριε,
   Έχω την τιμή να επιβεβαιώσω τη συμφωνία της Ευρωπαϊκής Κοινότητας με τα «συμφωνηθέντα πρακτικά» που επισυνάπτονται στην παρούσα επιστολή σχετικά με το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας.
   Σας παρακαλούμε να μας επιβεβαιώσετε ότι η Κυβέρνηση του Βασιλείου της Νορβηγίας συμφωνεί με το περιεχόμενο της παρούσας επιστολής.
   Με εκτίμηση,
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Done at Brussels,
   Fait à Bruxelles, le
   Fatto a Bruxelles, addí
   Briselÿ,
   Priimta Briuselyje,
   Kelt Brüsszelben,
   Magÿmula fi Brussel,
   Gedaan te Brussel,
   Sporzÿdzono w Brukseli, dnia
   Feito em Bruxelas,
   V Bruseli,
   V Bruslju,
   Tehty Brysselissä
   Utfärdat i Bryssel den
   Întocmit la Bruxelles

      Por la Comunidad Europea

         Za Evropské společenství

      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar

      ΣΥΜΦΩΝΗΘΕΝΤΑ ΠΡΑΚΤΙΚΑ
      I.   Εισαγωγή
      Στις 11 Μαρτίου 2004 και ύστερα από μια σειρά συναντήσεων μεταξύ των υπαλλήλων της Νορβηγίας και της Επιτροπής, επιτεύχθηκε συμβιβασμός σχετικά με δασμολογικές μειώσεις ή την κατάργηση δασμών ορισμένων μεταποιημένων γεωργικών προϊόντων που καλύπτονται από το πρωτόκολλο 3 της Συμφωνίας για τον ΕΟΧ (1) ή από το πρωτόκολλο 2 της συμφωνίας ελευθέρων συναλλαγών του 1973 μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας (2).
      Οι παραχωρήσεις αυτές θα πρέπει να οδηγήσουν στη βελτίωση της πρόσβασης στην αγορά για τη Νορβηγία και την Κοινότητα και να απαιτήσουν την τροποποίηση του πρωτοκόλλου 3 της Συμφωνίας για τον ΕΟΧ καθώς και του πρωτοκόλλου 2 της διμερούς συμφωνίας ελευθέρων συναλλαγών. Συνεπώς, τα δύο μέρη συμφώνησαν να υποβάλλουν προς έγκριση από τις αντίστοιχες αρχές τους ορισμένες αλλαγές στις ρυθμίσεις εισαγωγής που εφαρμόζουν τα μέρη για ορισμένα μεταποιημένα γεωργικά προϊόντα. Οι αλλαγές θα υλοποιηθούν με τη μορφή απόφασης της Μικτής Επιτροπής του ΕΟΧ για την τροποποίηση του πρωτοκόλλου 3 της Συμφωνίας για τον ΕΟΧ και της παρούσας συμφωνίας υπό μορφήν ανταλλαγής επιστολών μεταξύ της Ευρωπαϊκής Κοινότητας και του Βασιλείου της Νορβηγίας.
      Οι αλλαγές στο πρωτόκολλο αριθ. 2 θα αρχίσουν να ισχύουν την 1η Ιανουαρίου 2005.
      Τα δύο μέρη συμφωνούν ότι οι κατωτέρω αντίστοιχες ρυθμίσεις εισαγωγής αντικαθιστούν τη συμφωνία υπό μορφήν ανταλλαγής επιστολών της 27ης Νοεμβρίου 2002.
      II.   Νορβηγικές ρυθμίσεις εισαγωγών
      Από την 1η Ιανουαρίου 2005, η Νορβηγία θα ανοίξει τις ακόλουθες ετήσιες δασμολογικές ποσοστώσεις στην Κοινότητα:

                  Νορβηγικοί δασμολογικοί κωδικοί

                  Περιγραφή

                  Όγκος

                  Ισχύων δασμολογικός συντελεστής

                  1506.0021

                  Λίπος οστών, οστέλαιο και ποδέλαιο (έλαιο προερχόμενο από τα άκρα βοοειδών)

                  2 360 τόνοι

                  Ατελώς

                  1518.0041

                  Λινέλαιο

                  100 τόνοι

                  Ατελώς

            III.   Κοινοτικές ρυθμίσεις εισαγωγών
      Από την 1η Ιανουαρίου 2005, η Κοινότητα θα ανοίξει τις ακόλουθες ετήσιες δασμολογικές ποσοστώσεις για τη Νορβηγία:

                  Αύξων αριθμός

                  Κωδικός ΣΟ

                  Περιγραφή

                  Όγκος

                  Ισχύων δασμολογικός συντελεστής

                  09.0765

                  1517 10 90

                  Μαργαρίνη, μη συμπεριλαμβανομένης της ρευστής μαργαρίνης, περιεκτικότητας κατά βάρος σε λιπαρές ύλες που προέρχονται από το γάλα, που δεν υπερβαίνει το 10 %

                  2 470
                  τόνοι

                  Ατελώς

                  09.0771

                  Πρώην 2207 10 00
                  (Κωδικός TARIC 90)

                  Αιθυλική αλκοόλη μη μετουσιωμένη, με κατ' όγκο αλκοολικό τίτλο 80 % vol. ή περισσότερο/πλην εκείνης που προέρχεται από γεωργικά προϊόντα του παραρτήματος Ι της συνθήκης ΕΟΚ

                  164 000
                  εκατόλιτρα

                  Ατελώς

                  09.0772

                  Πρώην 2207 20 00
                  (Κωδικός TARIC 90)

                  Αιθυλική αλκοόλη και αποστάγματα μετουσιωμένα, oποιουδήποτε τίτλου/ πλην εκείνων που προέρχονται από γεωργικά προϊόντα του παραρτήματος Ι της συνθήκης ΕΟΚ

                  14 340
                  εκατόλιτρα

                  Ατελώς

                  09.0774

                  2403 10

                  Καπνός για κάπνισμα, έστω και αν περιέχει υποκατάστατα καπνού σε οποιαδήποτε αναλογία

                  370
                  τόνοι

                  Ατελώς

            IV.   Κοινοτικές ρυθμίσεις σχετικά με ορισμένα αναψυκτικά

                  —

                   Από 1ης Ιανουαρίου 2005, οι παρούσες ρυθμίσεις αναστέλλουν προσωρινά το αδασμολόγητο καθεστώς που ισχύει βάσει του πρωτοκόλλου 2 της διμερούς συμφωνίας ελευθέρων συναλλαγών για τα αγαθά που υπάγονται στους κωδικούς ΣΟ 2202 10 00 [νερά, στα οποία περιλαμβάνονται και τα μεταλλικά και τα αεριούχα νερά με προσθήκη ζάχαρης ή άλλων γλυκαντικών ή αρωματισμένα) και ex22029010 (άλλα μη αλκοολούχα ποτά με προσθήκη ζάχαρης (ζαχαρόζη ή ιμβερτοποιημένο ζάχαρο)].

                  —

                  Η Κοινότητα θα ανοίξει μια ετήσια αδασμολόγητη ποσόστωση από την 1η Ιανουαρίου έως τις 31 Δεκεμβρίου για τα αγαθά, καταγωγής Νορβηγίας, τα οποία υπάγονται στους κωδικούς ΣΟ 2202 10 00 [νερά, στα οποία περιλαμβάνονται και τα μεταλλικά και τα αεριούχα νερά με προσθήκη ζάχαρης ή άλλων γλυκαντικών ή αρωματισμένα) και ex22029010 (άλλα μη αλκοολούχα ποτά που περιέχουν ζάχαρη (ζαχαρόζη ή ιμβερτοποιημένο ζάχαρο)], για την εξής ποσότητα: 14,3 εκ. λίτρα για το 2005. Σε περίπτωση υπέρβασης της ποσόστωσης αυτής, θα επιβάλλεται εισαγωγικός δασμός ύψους 0,047 EUR ανά λίτρο. Ο εισαγωγικός δασμός μπορεί να επανεξετάζεται ετησίως με βάση τη διαφορά των τιμών της ζάχαρης στη Νορβηγία και την Κοινότητα.

                  —

                   Στις 31 Οκτωβρίου 2005 και στις 31 Οκτωβρίου κάθε επόμενου έτους, εάν έχει εξαντληθεί η ποσόστωση, η δασμολογική ποσόστωση που εφαρμόζεται από την 1η Ιανουαρίου του επόμενου έτους θα αυξάνεται κατά 10 %. Εάν η ποσόστωση δεν έχει εξαντληθεί κατά την ημερομηνία αυτή, θα χορηγείται απεριόριστο αδασμολόγητο καθεστώς εντός της Κοινότητας στα προϊόντα που αναφέρονται στην παράγραφο 1 από την 1η Ιανουαρίου έως τις 31 Δεκεμβρίου του επόμενου έτους.

            V.   Οι δασμολογικές ποσοστώσεις που ορίζονται στα μέρη II, III και IV χορηγούνται στα καταγόμενα προϊόντα βάσει των κανόνων καταγωγής που καθορίζονται στο πρωτόκολλο 3 της συμφωνίας ελευθέρων συναλλαγών του 1973 μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας.

   Κύριε,
   Έχω την τιμή να σας γνωρίσω λήψη της επιστολής σας με σημερινή ημερομηνία, η οποία έχει ως εξής:

      «Έχω την τιμή να επιβεβαιώσω τη συμφωνία της Ευρωπαϊκής Κοινότητας με τα “συμφωνηθέντα πρακτικά” που επισυνάπτονται στην παρούσα επιστολή σχετικά με το πρωτόκολλο 2 της διμερούς συμφωνίας ελευθέρων συναλλαγών μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας.
      Σας παρακαλούμε να μας επιβεβαιώσετε ότι η Κυβέρνηση του Βασιλείου της Νορβηγίας συμφωνεί με το περιεχόμενο της παρούσας επιστολής».

   Έχω την τιμή να σας επιβεβαιώσω ότι η Κυβέρνησή μου συμφωνεί με το περιεχόμενο της επιστολής σας καθώς και με την προτεινόμενη ημερομηνία έναρξης ισχύος των τροποποιήσεων.
   Με εκτίμηση,
   Done at Brussels,
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Fait à Bruxelles, le
   Fatto a Bruxelles, addí
   Briselÿ,
   Priimta Briuselyje,
   Kelt Brüsszelben,
   Magÿmula fi Brussel,
   Gedaan te Brussel,
   Sporzÿdzono w Brukseli, dnia
   Feito em Bruxelas,
   V Bruseli,
   V Bruslju,
   Tehty Brysselissä
   Utfärdat i Bryssel den
   Întocmit la Bruxelles

      For the Government of the Kingdom of Norway
      Por el Gobierno del Reino de Noruega
      Za vládu Norského království
      På vegne af Kongeriget Norges regering
      Im Namen des Königreichs Norwegen
      Norra Kuningriigi valitsuse nimel
      Για την Κυβέρνηση του Βασιλείου της Νορβηγίας
      Pour le gouvernement du Royaume de Norvège
      Per il Governo del Regno di Norvegia
      Norvēģijas Karalistes valdības vārdā
      Norvegijos Karalystės Vyriausybės vardu
      A Norvég Királyság Kormánya részéről
      Għall-Gvern tar-Renju tan-Norveġja
      Voor de Regering van het Koninkrijk Noorwegen
      W imieniu Rządu Królestwa Norwegii
      Pelo Governo do Reino da Noruega
      Za vládu Nórskeho kráľovstva
      Za vlado Kraljevine Norveške
      Norjan kuningaskunnan hallituksen puolesta
      För Konungariket Norges regering

      (1)  ΕΕ L 22 της 24.1.2002, σ. 34.

      (2)  ΕΕ L 171 της 27.6.1973, σ. 2.


title: Απόφαση (ΚΕΠΠΑ) 2015/1924 του Συμβουλίου, της 26ης Οκτωβρίου 2015, για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε

text:
               27.10.2015

               EL

               Επίσημη Εφημερίδα της Ευρωπαϊκής Ένωσης

               L 281/10

         ΑΠΌΦΑΣΗ (ΚΕΠΠΑ) 2015/1924 ΤΟΥ ΣΥΜΒΟΥΛΊΟΥ
   της 26ης Οκτωβρίου 2015
   για την τροποποίηση της απόφασης 2011/101/ΚΕΠΠΑ σχετικά με περιοριστικά μέτρα κατά της Ζιμπάμπουε
   ΤΟ ΣΥΜΒΟΥΛΙΟΥ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Εκτιμώντας τα ακόλουθα:

               (1)

               Στις 15 Φεβρουαρίου 2011 το Συμβούλιο εξέδωσε την απόφαση 2011/101/ΚΕΠΠΑ (1).

               (2)

               Το όνομα ενός αποθανόντος θα πρέπει να διαγραφεί από τα παραρτήματα Ι και ΙΙ της εν λόγω απόφασης.

               (3)

               Η απόφαση 2011/101/ΚΕΠΠΑ θα πρέπει, επομένως, να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα παραρτήματα Ι και ΙΙ της απόφασης 2011/101/ΚΕΠΠΑ τροποποιούνται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση τίθεται σε ισχύ την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

      Λουξεμβούργο, 26 Οκτωβρίου 2015.

            Για το Συμβούλιο

            Η Πρόεδρος

         F. MOGHERINI

      (1)  Απόφαση 2011/101/ΚΕΠΠΑ του Συμβουλίου, της 15ης Φεβρουαρίου 2011, σχετικά με περιοριστικά μέτρα κατά της Ζιμπάμπουε (ΕΕ L 42 της 16.2.2011, σ. 6).

      ΠΑΡΑΡΤΗΜΑ

                  Ι.

                  Στο παράρτημα Ι της απόφασης 2011/101/ΚΕΠΠΑ, η καταχώριση για το ακόλουθο φυσικό πρόσωπο διαγράφεται από το τμήμα «Ι. Πρόσωπα»:

                              Ονοματεπώνυμο (και τυχόν ψευδώνυμα)

                                          51.

                                          MIDZI, Amos Bernard (Mugenva)

                  ΙΙ.

                  Στο παράρτημα ΙΙ της απόφασης 2011/101/ΚΕΠΠΑ, η καταχώριση για το ακόλουθο φυσικό πρόσωπο διαγράφεται από το τμήμα «Ι. Πρόσωπα»:

                              Ονοματεπώνυμο (και τυχόν ψευδώνυμα)

                                          41.

                                          MIDZI, Amos Bernard (Mugenva)